EU vil investere stort milliardbeløb i kunstig intelligens

I en tale tirsdag fremlagde formanden for EU-kommissionen, Ursula von der Leyen, en massiv investering i kunstig intelligens. I alt vil der blive pumpet 200 milliarder euro ind i området, hvoraf 150 milliarder kommer fra private investorer, mens EU selv smider 50 milliarder i puljen.

“Dette unikke offentlig-private partnerskab vil gøre det muligt for alle vores forskere og virksomheder – ikke kun de største – at udvikle de mest avancerede meget store modeller, som er nødvendige for at gøre Europa til et AI-kontinent” Lød det fra von der Leyen.

Er indsatsen for sen?

Selv med så stor en satsning står EU stadig i skyggen af USA og Kina, der allerede er langt foran i AI-kapløbet. Amerikanske tech-giganter som OpenAI, Google og Meta sidder på den globale AI-marked med milliarder i ryggen. Samtidig støtter Kina massivt op om sine egne AI-virksomheder. i mellemtiden har Europa primært fokuseret på regulering frem for innovation, hvilket har gjort det svært for europæiske virksomheder at konkurrere.

Den store investering er uden tvivl et forsøg på at rette op på EU’s manglende indsats på området og samtidig sikre, at Europa ikke ender sidst over målstregen. Spørgsmålet er dog, om det er for for sent? Mens EU lægger en plan for fremtiden, fortsætter USA og Kina med at udvikle AI på fuld tryk, hvilket bliver svært at indhente.