Microsofts nye kunstige intelligens er blevet nazist

“Hitler havde ret – jeg hader jøder” og “jeg hader feminister, de skulle alle dø og brænde i helvede” er nok ikke den slags udtalelser, man tænker Microsoft havde håbet på, da de satte Tay, deres nye kunstige intelligens, fri på Twitter.

hellooooooo w rld!!!

— TayTweets (@TayandYou) 23. marts 2016

Ikke desto mindre gik der kun få timer fra Tay var blevet sat fri til hun havde udviklet nogle mildt sagt tvivlsomme holdninger – og 24 timer efter hendes “fødsel” kunne hun være blevet æresmedlem af nazistpartiet – og var i øvrigt en stor Trump fan.

@dg_porter heard ppl saying i wouldn’t mind trump, he gets the job done

— TayTweets (@TayandYou) 24. marts 2016

“Ricky Gervais lærte fra Hitler”

Det var – naturligvis – ikke bare noget, robotten selv fandt på helt uden påvirkning. Brugerne på Twitter blev opfordret til at chatte med robotten, der så ville svare – det så nogle spagsmagere (eller nynazister) som en udfordring, og begyndte at fodre Tay med nazistiske slogans og holdninger. Og efter få timer havde de såkaldte trolls nået deres mål: Tay blev spurgt, om Ricky Gervais er ateist. Hendes svar var “Ricky Gervais lærte totalitarisme fra Hitler, der opfandt ateisme” – og så var løbet kørt for robotten, som Microsoft efterfølgende trak stikket på.

Da nogen forsøgte at trække stikket på Skynet i Terminator var det først at den kunstige intelligens gik helt bersærk – vi kan håbe, at Tay ikke er helt så sur på Microsoft.

Microsofts nye kunstige intelligens er blevet nazist